《即事二首 其一》
宋代·冯山

闭户尘缘息，忘机眼病除。就閒因教子，临老更知书。

摆亚风前稻，婆娑雨后蔬。穷中方得趣，门外已巾车。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。